ร้านนี้เป็นร้านประจำของผมเลยครับ เพราะไปทีไร ไม่ว่าร้านอื่นๆจะคนเยอะแค่ไหน ร้านนี้ที่นังไม่เคยเต็มซะที ร้านนี้อาหารราคาสมเหตุสมผลครับ รสชาติอาหารใช้ได้ การบริการพอใช้ได้ครับ แต่เด็กเสริฟน้อยไปหน่อย

สลัดกุ้งทอดสไปซี่ ผมชอบจานนี้ครับ อร่อยดี น้ำซอสออกเผ็ดนิดๆ รสชาติกลมกล่อม แต่ติดที่ให้ซอสน้อยไปหน่อย แต่ผมก็ขอเพิ่มซอสทุกครั้ง 

ชุดเห็ดรวมย่าง จานนี้มาตรฐานครับ สั่งมาทานเล่นๆได้ และข้าวหน้าหมูผัดกิมจิ จานนี้รสชาติไม่จัดเท่าไหร่ ตัวผมเฉยๆ แต่แฟนผมชอบครับ

มาถึงเมนูสลัด เริ่มด้วยสลัดไก่ทอดซอสนัมบัง ไก่ทอดมาได้กรอบ และชิ้นใหญ่สะใจมากครับ ทานคู่น้ำสลัดอร่อยเลยครับ และอีกจานเป็นสลัดปลาดิบ จานนี้ชอบตรงที่มีเจลลี่พอนซึ ออกเปรี้ยวๆเค็มๆ ทานคู่ทุน่าสดๆอร่อยครับ ผักของที่นี่สดใช้ได้ กรอบดีครับ 

สำหรับมากิ รสชาติโอเคอยู่ครับ ไม่ถึงกับฟินเหมือนที่เคยทานหลายๆร้าน แต่โดยรวมแล้วโอเคครับ

สรุปแล้ว ร้านนี้อาหารโอเค บริการโอเค แต่ให้คะแนนพิเศษเรื่อง availability ที่ไม่ว่าไปตอนไหนก็มีที่ให้นั่งครับ 55



